OpenLLM-France/wikimedia huggingface dataset:
# Xiang Chong (Tres Regnes)

* Per altres persones amb el mateix nom i cognom, vegeu Xiang Chong.
    En aquest nom xinès, el cognom és Xiang.
Xiang Chong (Tres Regnes) :
| Xinès tradicional: | Xinès tradicional: | 向寵 |
| Xinès simplificat: | Xinès simplificat: | 向宠 |
| Mandarí |
| Mandarí | Pinyin: | Xiàng Chǒng |
Xiang Chong (mort el 240 EC) va ser un general militar de Shu Han durant el període dels Tres Regnes de la història xinesa. Serví notablement als emperadors de Shu Han Liu Bei i Liu Shan.

## Biografia

Xiang Chong era fill del germà gran de Xiang Lang, un general de Liu Bei. A la derrota de Zigui, el batalló de Xiang Chong patí moltes menys baixes que qualsevol altre batalló en eixa batalla.
En el 223 (el primer any de Jianxing), es converteix en Duc de Duting (都亭侯, Dūtíng hóu). Recomanat a l'emperador Liu Shan, abans d'eixir-ne per a una expedició, per part de Zhuge Liang en el 227, ell va ser nomenat Superintendent del Centre (中部督, zhōngbù dū) i Comandant de la Guàrdia Imperial (典宿卫兵, diǎn sù wèibīng):
    «El general Xiang Chong és generós i té una àmplia experiència en els afers militars i el difunt emperador el considerava ben capaç. El vostre servent el recomana doncs com a Superintendent (督, dū). Consulta i comprova doncs els assumptes de l'exèrcit, veient la dita harmonia entre les seves files, així com la satisfacció dels oficials i soldats per ocupar els seus llocs.»
En el 240 (3r any de Yanxi), va ser assassinat a una brutal campanya contra la regió Hanjia. El seu germà petit, Xiang Chong va ser promogut al rang de "Coronel que fa el més Mínim Soroll» (射声校, shè shēng xiào) i Secretari Imperial (尉尚书, wèi shàngshū).

## Vegeu també

* Llista de persones dels Tres Regnes

## Anotacions i referències

* ↑ Chén Shòu et Péi Sōngzhī, Registres dels Tres Regnes (三国志, Sānguózhì), Crònica de Shu, llibre 11
* ↑ La crònica de històrica no dona el nom del seu pare. No sabem el zi o nom estilitzat de Xiang Chong ja que només es va presentar en els registres com "Chong, fill del germà gran de Xiang Lang.
* ↑ Els caràcters són diferents: 宠 Chǒng el tercer lloc per al germà gran i 充 Chōng en primer lloc per al seu germà petit.
# Washington Freedom

El Washington Freedom va ser un club femení de futbol creat a Washington DC al 2001.
Va ser un dels equips fundadors de la WUSA, la primera lliga professionals de futbol femení dels Estats Units, i la va guanyar al 2003. La WUSA va ser dissolta a fí d'any, i l'equip va jugar partits amistosos fins que al 2006 es va registrar a la W-League. El 2009 van passar al successor de la WUSA, la WPS.
Al 2011 va ser traslladat a Boca Raton amb el nom magicJack, i va ser expulsat de la competició a mitat de temporada, que va ser la darrera de la WPS. Actualment la ciutat és representada a la nova lliga professional, la NWSL, pel Washington Spirit.

## Darrera plantilla (2010)

| Porteres | Porteres | Defenses | Defenses | Centrecampistes | Centrecampistes | Davanteres | Davanteres |
| 01 | Briana Scurry | 03 | Jill Gilbeau | 06 | Beverly Goebel | 07 | Lene Mykjaaland |
| 18 | Erin McLeod | 04 | Cat Whitehill | 08 | Sonia Bompastor | 11 | Lisa De Vanna |
| 24 | Ashlyn Harris | 05 | Brittany Bock | 09 | Allie Long | 20 | Abby Wambach |
| | | 15 | Anita Asante | 10 | Homare Sawa |
| | | 17 | Nikki Marshall | 11 | Caitlin Miskel |
| | | 22 | Becky Sauerbrunn | 13 | Christie Welsh |
| | | 23 | Kristi Eveland | 14 | Sarah Huffman |
| | | 27 | Marisa Abegg | 19 | Rebecca Moros |
| | | | | 25 | Brittany Klein |

## Títols

* 1 WUSA (lliga professional)
** 2003
* 1 W-League (lliga semiprofessional)
** 2007

## Referències

* ↑ «Soccer America». Arxivat de l'original el 2013-09-21. [Consulta: 28 octubre 2016].
* ↑ «IMSoccer News». Arxivat de l'original el 2016-08-18. [Consulta: 28 octubre 2016].
# Yagiïta

La yagiïta és un mineral de la classe dels silicats, que pertany al grup de l'osumilita. Rep el seu nom de Kenzo Yagi (1949), professor de geologia, de la Universitat de Hokkaido (Japó).

## Característiques

La yagiïta és un ciclosilicat de fórmula química (Na,K)₃Mg₄(Al,Mg)₆(Si,Al)$_{24}$O$_{60}$, que va ser aprovat per l'Associació Mineralògica Internacional l'any 1968. Cristal·litza en el sistema hexagonal. La seva duresa a l'escala de Mohs es troba entre 5 i 6.
Segons la classificació de Nickel-Strunz, la yagiïta pertany a «09.CM - Ciclosilicats, amb dobles enllaços de 6 [Si6O18]12$^-$ (sechser-Doppelringe)» juntament amb els següents minerals: armenita, brannockita, chayesita, darapiosita, eifelita, merrihueïta, milarita, osumilita-(Mg), osumilita, poudretteïta, roedderita, sogdianita, sugilita, berezanskita, dusmatovita, shibkovita, almarudita, trattnerita, oftedalita i faizievita.

## Formació i jaciments

Només se n'ha trobat al lloc on va ser descoberta, en un meteorit de 134 kg. trobat l'any 1912 a Colomera, a la Granada (Andalusia, Espanya). Es trobava en inclusions de silicat d'un meteorit de ferro, cristal·litzat en un ambient ric en magnesi. Va ser trobada associada a diòpsid, whitlockita, tridimita, plagioclasa i ferro-níquel.

## Referències

* ↑ «Yagiite» (en anglès). Mindat. [Consulta: 3 gener 2016].
* ↑ «Colomera meteorite, Granada, Andalusia, Spain» (en anglès). Mindat. [Consulta: 3 gener 2016].
* ↑ «Yagiite Mineral Data» (en anglès). Webmineral. [Consulta: 3 gener 2016].
* ↑ «Yagiite» (en anglès). Handbook of Mineralogy. [Consulta: 3 gener 2016].
# Wiay

«Wiay» té aquests significats:
Wiay és el nom de dues illes deshabitades a les illes Hèbrides, a la costa oest d'Escòcia.
* Wiay (Hèbrides Exteriors), illa de les Hèbrides Exteriors
* Wiay (Hèbrides Interiors), illa de les Hèbrides Interiors
# Wiay (Hèbrides Exteriors)

Wiay (en gaèlic escocès: Bhuia o Fuidheigh) és una illa deshabitada, localitzada en l'arxipèlag de les Hèbrides Exteriors, a Escòcia.
Està situada al sud-est de l'illa de Benbecula i ocupa una superfície d'aproximadament 375 hectàrees i una alçada màxima de 102 msnm al cim del Beinn a' Tuath.
L'illa albergava una població de 6 habitants l'any 1861, però actualment es troba deshabitada des de 1901.
L'illa va ser posada a la venda l'any 2013 a un preu de 500.000£.

## Referències

* ↑ Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
* ↑ "Bonnie Scottish island is all yours for princely £500,000" (8 July 2013) Glasgow: The Herald.
# Zug

«Zug» té aquests significats:
* Zug (Suïssa)
* Cantó de Zug
* Illa Zug
* Llac Zug
* Massacre de Zug
# Zufre

Zufre és un poble de la província de Huelva (Andalusia), que pertany a la comarca de Sierra de Huelva. El 2010 tenia 940 habitants. La seva extensió superficial és de 341 km² i té una densitat de 2,76 hab/km². Està situada a una altitud de 450 msm i a 131 kilòmetres de la capital de província, Huelva, dins del Parc Natural de la Sierra de Aracena y Picos de Aroche.
Rl topònim del municipi prové de la paraula àrab "Sufre" (tribut), i té el traçat clàssic de les antigues viles islàmiques. Del seu patrimoni artístic destaca l'edifici de l'ajuntament de 1570.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1146 | 1097 | 1112 | 1054 | 1017 | 976 | 910 | 913 | 968 | 995 |

## Història

El 4 de novembre de 1937, 25 dones del municipi foren detingudes sota l'acusació d'auxiliar als fugitius, i en aplicació del "ban de guerra", foren carregades en un camió que les va dur al cementiri d'Higuera de la Sierra, on foren despullades, untades en oli, assotades i afusellades al mur del cementiri. Conegudes com "Las 25 rosas de Zufre", encara estan enterrades en una fosa comuna.

## Referències

* ↑ Las 25 Rosas de Zufre a andaluciainformacion.es

## Enllaços externs

* Zufre - Sistema d'Información Multiterritorial d'Andalusia (castellà)
* Mapa de Monuments (castellà)
# Yassalalaka

Yasalalaka o Yasalaka Tissa (Yasa Silo) fou rei d'Anuradhapura de l'any 52 al 60, succeint al seu germà Candamukha al que va assassinar.
Pocs esdeveniments van succeir durant el seu regnat. El nou rei era un jove jovial que mancava de la dignitat necessària per ser rei. Va portar a palau a un porter de nom Subha, que se li assemblava molt i el va vestir amb les seves vestidures règies, asseient al porter al tron mentre ell es posava la roba del porter i se situava a la porta del palau amb el bastó de porter bastó a la mà; el rei tenia el costum de gaudir de la diversió de veure els seus ministres d'estat com s'inclinaven davant el fals rei que ocupava el tron i en una ocasió, mentre es repetia aquesta farsa el porter va dir "com es que el balatha (porter) s'atreveix a riure en la meva presència" i va fer matar el rei i usurpar el tron com a Subharaja.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Partit de la Independència Nacional de l'Azerbaidjan

El Partit de la Independència Nacional de l'Azerbaidjan (en àzeri: Ana Azərbaycan Milli Partiyası Istiqlal) és un partit polític centredreta azerbaidjanès.
El Partit de la Independència Nacional de l'Azerbaidjan va ser fundat el 1992 per Etibar Mammadov i és el seu cap. Internacionalment és membre de la Unió Internacional Demòcrata, una organització internacional centredreta de partits conservadors, demòcrates cristians i conservadors liberals

## Història

A les eleccions parlamentàries azerbaidjaneses de 2000 el partit va obtenir el 3,9% dels vots i 2 escons d'un total de 125 escons a l'Assemblea Nacional de la República de l'Azerbaidjan. El partit no va guanyar cap escons durant les eleccions següents.
A les eleccions presidencials azerbaidjaneses de 2003, el candidat presidencial del partit Etibar Mammadov va guanyar un 2,6% dels vots.

## Referències

* Tahirə Allahyarova, Fərhad Məmmədov. Azərbaycanda Siyasi Partiyalar: Seçkidən Seçkiyə. Azərbaycan Respublikasının Prezidenti yanında Strateji Araşdırmalar Mərkəzi. (àzeri)
* Tahira Allahyarova, Farhad Mammadov. Political Parties of Azerbaijan: From One Election to Another. Center for Strategic Studies under the President of the Republic of Azerbaijan. (anglès)

## Enllaços externs

* Pàgina oficial Arxivat 2013-07-03 a Wayback Machine. (àzeri)
# Ruský Hrabovec

Ruský Hrabovec és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1567.
# Diana Budisavljević

Diana Budisavljević (Innsbruck, 15 de gener de 1891 - Innsbruck, 20 d'agost de 1978) va ser una metgessa i humanista d'origen austríac que va organitzar operacions de rescat a gran escala per a serbis i jueus en camps d'extermini a l'Estat independent de Croàcia, durant la Segona Guerra Mundial. Es calcula que va salvar més de 12.000 persones.
# Propil

Un propil és un grup alquil constituït per una cadena de tres àtoms de carboni i set d'hidrogen, de fórmula molecular ${\ce {C3H7{-}}}$. És un derivat del propà ${\ce {C3H8}}$ per pèrdua d’un dels seus àtoms d’hidrogen. Existeixen dos isòmers, si l'àtom d'hidrogen perdut correspon a un carboni dels extrems, hom té el grup n-propil, mentre que si correspon a l'àtom central, hom té l'isopropil.

## Nomenclatura

El mot propil està compost del radical químic prop- que prové de (àcid) propiònic (compost del grec prõtos 'primari' i píōn 'greix'), que a química orgànica s'empra per designar les cadenes de dos àtoms de carboni; i la terminació -il, del grec hýlē 'matèria, principi', usat a química orgànica per anomenar els grups alquil.

## Estructura

La geometria del grup etil és tetragonal per a cada carboni. Es pot explicar a partir de la hibridació sp$^3$ de l'àtom de carboni. Aquests orbitals híbrids sp$^3$ estan separats un angle de 109,5° i formen enllaços covalents simples, o σ, amb tres àtoms d'hidrogen, quedant el quart orbital híbrid disponible per formar un altre enllaç σ amb un àtom d'un altre grup. En funció de les dimensions d'aquest grup els angles poden variar.
* Benzoat de propil.
* Propilamina o propanamina.
* Metanoat d'isopropil.
* 3-propiltoluè.

## Referències

* ↑ «Propil». Gran Diccionari de la Llengua Catalana. Barcelona: Grup Enciclopèdia Catalana.
* ↑ Burrows, Andrew. Chemistry³ : introducing inorganic, organic and physical chemistry. Second edition, 2013. ISBN 978-0-19-969185-2.
# Zernovoi

«Zernovoi» té aquests significats:
* Zernovoi (Krasnodar), localitat del krai de Krasnodar, a Rússia
* Zernovoi (Rostov), localitat de l'óblast de Rostov, a Rússia
# Zernovoi (Krasnodar)

* Per a altres significats, vegeu «Zernovoi».
Zernovoi - Зерновой (rus) és un possiólok del krai de Krasnodar, a Rússia. És a les terres baixes de Kuban-Azov, a 11 km al sud-est de Leningràdskaia i a 133 km al nord de Krasnodar, la capital. Pertany al possiólok de Pervomaiski.
# Òrbita polar heliosíncrona

Una òrbita polar heliosíncrona (SSPO, de l'anglès Sun-Synchronous Polar Orbit) és un tipus especial d'òrbita polar que manté fixa la seva orientació respecte al moviment aparent del Sol, és a dir, l'angle entre el pla de l'òrbita i l'eix Terra-Sol resta constant al llarg de tot l'any. Això permet als satèl·lits en aquestes òrbites fotografiar la superfície terrestre amb una il·luminació quasi constant (i així poder comparar fotografies d'un mateix lloc preses a moments diferents). A més, aquesta característica simplifica el disseny dels satèl·lits, ja que orientar les plaques solars envers el Sol esdevé més fàcil.
Gairebé tots els satèl·lits d'observació òptica utilitzen una òrbita d'aquest tipus. Com a exemples podem citar Envisat, SPOT, Landsat, Ikonos i molts d'altres.
No s'ha de confondre aquest tipus d'òrbita amb una òrbita síncrona al voltant del Sol, anomenada també «òrbita heliosíncrona» per analogia amb l'òrbita geosíncrona.

## Referències

* ↑ «La percepció remota dels fenòmens territorials». Atles ambiental de la Mediterrània. [Consulta: 23 octubre 2022].
# Zuktamrurita

La zuktamrurita és un mineral de la classe dels elements natius.

## Característiques

La zuktamrurita és un fosfur de fórmula química FeP₂. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema ortoròmbic. L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic del departament de mineralogia de la Universitat Estatal de Sant Petersburg, a Rússia, amb el número de catàleg 19607.

## Formació i jaciments

Va ser descoberta a Halamish wadi, a la formació Hatrurim, al desert del Nègueb, a Israel. Es tracta l'únic indret en tot el planeta on ha estat descrita aquesta espècie mineral.

## Referències

* ↑ «Zuktamrurite» (en anglès). Mindat. [Consulta: 26 novembre 2017].
# Àngel Ferrero i Brotons

Àngel Ferrero i Brotons (Alacant, 1984) és un periodista i traductor català. És llicenciat en Comunicació Audiovisual per la Universitat Autònoma de Barcelona i ha traduït autories com Noam Chomsky, Naomi Klein, Bertolt Brecht, Kurt Tucholsky, Heiner Müller, Wolfgang Harich i Elfriede Jelinek entre d'altres. També és col·laborador habitual de mitjans de comunicació com Públic, El Salto, Catarsi Magazín, Directa o Sin Permiso, i ha estat corresponsal independent a Berlín i Moscou per a diversos periòdics.

## Obra publicada

* La quinta Alemania: un modelo hacia el fracaso europeo (amb Rafael Poch-de-Feliu, Icaria, 2013)
* El último europeo: imperialismo, xenofobia y extrema derecha en la Unión Europea (amb Roger Suso, Corina Tulbure i József Böröcz, La oveja roja, 2014)

## Referències

* ↑ «Àngel Ferrero». UAB.
* ↑ «Àngel Ferrero». [Consulta: 5 novembre 2020].
* ↑ López Arnal, Salvador. «La quinta Alemania» (en castellà). Rebelion.org, 26-06-2013. [Consulta: 5 novembre 2020].
* ↑ «"El último europeo. Imperialismo, xenofobia y derecha radical en la Unión Europea" de Àngel Ferrero, József Böröcz, Corina Tulbure y Roger Suso – Rebelion» (en castellà), 28-04-2014. [Consulta: 5 novembre 2020].

## Enllaços externs

* Àngel Ferrero a Sin Permiso
# Xavier Margairaz

Xavier Margairaz (nascut a Rances el 7 de gener del 1984) és un futbolista professional suís que juga com a migcampista al FC Zurich.
# Zaoziorni (volcà)

Zaoziorni és un volcà en escut que es troba a Kamtxatka, Rússia. Es troba a la serralada Sredinni, a uns 30 km al NE del volcà Alnei-Txaixakondja i a uns 8 km al nord-oest del llac Dvukhiurtotxnoie. El cim s'eleva fins als 1.349 msnm i la darrera erupció va tenir lloc durant el Plistocè.

## Referències

* ↑ «Global Volcanism Program | Zaozerny» (en anglès). [Consulta: 23 abril 2024].
# Überlingen

Überlingen és una ciutat alemanya de l'estat federat de Baden-Württemberg, concretament del districte de Bodensee. Està situada al sud-oest d'Alemanya a la riba nord del llac Constança. Té una població aproximada de 21.000 habitants.

## Història

Els primers indicis de la població alamana d'Überlingen es remunten a l'any 770. L'any 1211 se li va concedir al municipi el títol de ciutat. La creació del centre urbà amb catedral, ajuntament i fortificacions, sorgeix a partir de la fundació de la ciutat per part de l'Emperador Frederic I Barbaroja el 1180. Com a ciutat-mercat i punt estratègicament fortificat, va esdevenir centre d'importància de la dinastia d'emperadors Hohenstaufen. La ciutat patí un fort creixement entre el segle xiii i el xvi, principalment gràcies a la collita intensiva de vinya, efectuada a les proximitats del llac Constança. Durant la Guerra dels Trenta Anys, els suecs van intentar conquerir la ciutat el 1632 i el 1634. Únicament ho van aconseguir l'any 1643 gràcies a un atac llampec.
L'any 2002, un accident aeri a la rodalia de la ciutat fruit d'un impacte entre un Tupolev 154 i un Boeing 757, va provocar 71 víctimes mortals.
Avui en dia, Überlingen és una destinació molt popular entre els turistes del llac Constança.
# Orant de Gudea

L 'Orant de Gudea és una escultura datada entre els anys 2550 i 2520 aC. Va ser elaborada al Període dinàstic arcaic de Mesopotàmia, a l'època de la civilització sumèria, considerada la primera i més antiga civilització de la història, que es va estendre pel sud de Mesopotàmia, a la zona dels rius Tigris i Eufrates. L'estatueta està vestida únicament d'un «kaunakes» i tenia els ulls de lapislàtzuli o vidre, peces que no es conserven.

## Troballa i història

La peça va ser trobada a l'Iraq i representa un ciutadà sumeri pregant de peu, sent un tipus d'escultura molt repetida en tot l'art mesopotàmic. El 2001 va ser adquirida pel Museu Arqueològic Nacional d'Espanya (situat a Madrid), on actualment es troba exposada i té el número d'inventari 2001/110/1 al departament d'Antiguitats Egípcies i el Pròxim Orient.

## Vegeu també

* Art mesopotàmic

## Referències

* ↑ Pons Mellado, Esther. «[https://web.archive.org/web/20151222143633/http://www.man.es/man/dms/man/estudio/publicaciones/boletin-man/MAN-Bol-2014/MAN-Bol-2014-32-Pons.pdf Salas expositivas del Antiguo Egipto, Nubia y Oriente Próximo. Un proyecto museográfico para un museo del siglo XXI]» (PDF) (en castellà) p. 513. Man. Arxivat de l'original el 2015-12-22. [Consulta: 15 desembre 2015].

## Enllaços externs

* MAN. Egipto i Oriente Próximo
# Núria Benach i Rovira

Núria Benach és professora de Geografia a la Universitat de Barcelona. S'interessa per les noves tendències del pensament geogràfic, els discursos sobre les transformacions urbanes i la construcció socioespacial de la diversitat. Ha investigat sobre les representacions urbanes en períodes d'intensa transformació, com ara els canvis en la imatge de Barcelona durant els Jocs Olímpics d'Estiu de 1992, els canvis derivats de l'arribada d'onades migratòries o l'impacte del turisme urbà massiu. Entre les seves últimes publicacions destaquen «El centro histórico de Barcelona bajo presión: flujos globales y derecho a la ciudad», a Ciudad y diferencia: género, cotidianeidad y alternativas (Bellaterra, 2009) i Edward Soja: la perspectiva postmoderna de un geógrafo radical (Icària, 2010).

## Referències

* ↑ «Núria Benach». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Paidia

Paidia és un gènere de papallones nocturnes de la subfamília Arctiinae i la família Erebidae.

## Espècies

* Paidia albescens (Staudinger, [1892])
* Paidia atargatis Lewandowski & Tober, 2009
* Paidia bodenheimeri Draudt, 1931
* Paidia brunneagrisescens Daniel, 1932
* Paidia cinerascens Herrich-Schäffer, [1847]
* Paidia conjuncta (Staudinger, [1892])
* Paidia elegantia de Freina & Witt, 2004
* Paidia griseola Rothschild, 1933
* Paidia minoica de Freina, 2006
* Paidia moabitica de Freina, 2004
* Paidia rica Freyer, 1858
* Paidia simplicalcarata Ebert, 1973

## Referències

* ↑ «Funet» (en anglès). [Consulta: 21 febrer 2016].

## Enllaços externs

* Funetː Paidia
* Biodiversidad Virtualː Paidia (castellà)
# The Vicar of Nibbleswicke

The Vicar of Nibbleswicke és un conte infantil escrit per Roald Dahl i il·lustrat per Quentin Blake. Va ser publicat per primera vegada a Londres el 1991, després de la mort de Dahl, per Century. El protagonista és un vicari dislèctic, i el llibre va ser escrit per beneficiar l'Institut de Dislèxia a Londres (ara, Dyslexia Action), a qui Dahl i Blake van donar els seus drets.

## Argument

El reverend Robert Lee, el nou vicari de Nibbleswicke, pateix una malaltia rara i summament compromesa, un tipus fictici de dislèxia que causa que la víctima digui la paraula més important de cada frase (sovint, el verb) del revés, creant situacions còmiques. Per exemple, en lloc de dir knits, diu stink; god per dog, etc. Li afecta només a la parla i ell no se n'adona, però els feligresos de Nibbleswicke queden sorpresos i confosos pels comentaris aparentment extravagants. No obstant això, troben una cura (caminar cap enrere per la resta de la seva vida) i el vicari pot reprendre el servei normal.
El llibre conté una referència l'anterior novel·la de Dahl Agu Trot, assenyalant que el seu títol és"tortuga" al revés.

## Edicions

* ISBN 0-14-034891-3 (llibre de butxaca, 2004)
* ISBN 0-14-036837-X (llibre de butxaca, 1994)

## Referències

* ↑ «The Vicar of Nibbleswicke». fantasticfiction.co.uk.
* ↑ «Home - Dyslexia Action». dyslexiaaction.org.uk.
# David Douglas

David Douglas (25 de juny de 1799 – 12 de juliol de 1834) va ser un botànic escocès.
Va néixer a la vila de Scone a Perthshire, a Escòcia. Després dels seus estudis primaris va treballar com aprenent de jardiner al palau d'un noble de la localitat. Després de set anys va anar a la universitat de Perth (Escòcia) per aprendre el conreu de les plantes de manera científica. Després treballà en el Jardí Botànic de Glasgow. Douglas va emprendre, el 1824, una expedició al Pacífic nord-oest en la qual descobrí i nomenà moltes coníferes, la Picea sitchensis entre elles. L'Avet Douglas rep el seu nom. També va descobrir la rosella de Califòrnia molt utilitzada en jardineria. Morí a Hawaii en circumstàncies estranyes en caure a un forat d'una trampa i ser cornejat per un toro que també hi caigué, també podria haver estat assassinat. Va ser enterrat sense constar el nom a Honolulu. Va introduir 240 plantes noves a la Gran Bretanya.

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Biography at the Dictionary of Canadian Biography Online
* Grave of David Douglas
* Who Killed David Douglas? Arxivat 2018-09-13 a Wayback Machine.
* The David Douglas Botanical Garden Society - Prince George BC Canada
* Family History